CELEX: 22004D0095
Language: el
Date: 2004-07-09 00:00:00
Title: Απόφαση της Μεικτής Επιτροπής του ΕΟΧ αριθ. 95/2004, της 9ης Ιουλίου 2004, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

23.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 376/14
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 95/2004
   της 9ης Ιουλίου 2004
   για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε από την απόφαση αριθ. 69/2004 της Μεικτής Επιτροπής του ΕΟΧ (1).
            
         
               (2)
            
            
               Η απόφαση 2003/380/EΚ της Επιτροπής, της 22ας Μαΐου 2003, για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2003/470/ΕΚ της Επιτροπής, της 24ης Ιουνίου 2003, για την έγκριση ορισμένων εναλλακτικών μεθόδων για μικροβιολογικές δοκιμές σε κρέας που προορίζεται για τη Φινλανδία και τη Σουηδία (3) πρέπει να ενσωματωθεί στη συμφωνία.
            
         
               (4)
            
            
               Η απόφαση 2003/721/ΕΚ της Επιτροπής, της 29ης Σεπτεμβρίου 2003, για τροποποίηση της οδηγίας 92/118/ΕΟΚ του Συμβουλίου όσον αφορά τις απαιτήσεις για το κολλαγόνο που προορίζεται για ανθρώπινη κατανάλωση και για την κατάργηση της απόφασης 2003/42/ΕΚ (4) πρέπει να ενσωματωθεί στη συμφωνία.
            
         
               (5)
            
            
               Η οδηγία 2003/74/ΕΚ του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για την τροποποίηση της οδηγίας 96/22/ΕΚ του Συμβουλίου περί απαγορεύσεως της χρησιμοποιήσεως ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους (5) πρέπει να ενσωματωθεί στη συμφωνία.
            
         
               (6)
            
            
               Η παρούσα απόφαση δεν εφαρμόζεται στην Ισλανδία και στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο Ι του παραρτήματος Ι της συμφωνίας τροποποιείται όπως καθορίζεται στο παράρτημα της παρούσας απόφασης.
   Άρθρο 2
   Τα κείμενα της οδηγίας 2003/74/EΚ και των αποφάσεων 2003/380/EΚ, 2003/470/EΚ και 2003/721/EΚ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 10 Ιουλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 9 Ιουλίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 349 της 25.11.2004, σ. 23.
   
      (2)  ΕΕ L 131 της 28.5.2003, σ. 18.
   
      (3)  ΕΕ L 157 της 26.6.2003, σ. 66.
   
      (4)  ΕΕ L 260 της 11.10.2003, σ. 21.
   
      (5)  ΕΕ L 262 της 14.10.2003, σ. 17.
   
      (6)  Δεν έχουν αναφερθεί συνταγματικές απαιτήσεις.
   
      ΠΑΡΑΡΤΗΜΑ
      της απόφασης αριθ. 95/2004 της Μεικτής Επιτροπής του ΕΟΧ
      Το κεφάλαιο Ι του παραρτήματος Ι της συμφωνίας τροποποιείται όπως ορίζεται κατωτέρω:
      
                  1.
               
               Μετά το σημείο 44 (απόφαση 2002/616/ΕΚ της Επιτροπής) του μέρους 6.2 παρεμβάλλονται τα ακόλουθα σημεία:
                     
                                 «45.
                              
                              
                                 
                                    32003 D 0380: Απόφαση 2003/380/EΚ της Επιτροπής, της 22ας Μαΐου 2003, για τη χορήγηση παρέκκλισης από την οδηγία 64/433/ΕΟΚ του Συμβουλίου στη Σουηδία και για τον καθορισμό ισοδύναμων συνθηκών υγιεινής που πρέπει να τηρούνται όσον αφορά τον τεμαχισμό του νωπού κρέατος (ΕΕ L 131 της 28.5.2003, σ. 18).
                              
                           
                                 46.
                              
                              
                                 
                                    32003 D 0470: Απόφαση 2003/470/ΕΚ της Επιτροπής, της 24ης Ιουνίου 2003, για την έγκριση ορισμένων εναλλακτικών μεθόδων για μικροβιολογικές δοκιμές σε κρέας που προορίζεται για τη Φινλανδία και τη Σουηδία (EΕ L 157 της 26.6.2003, σ. 66).
                                 Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:
                                 Οι διατάξεις της παρούσας απόφασης εφαρμόζονται στις αποστολές στη Νορβηγία.»
                              
                           
               
            
                  2.
               
               
                  Στο σημείο 1 (οδηγία 96/22/ΕΚ του Συμβουλίου) του μέρους 7.1, προστίθενται τα ακόλουθα:
                  «, όπως τροποποιήθηκε από:
                  
                              —
                           
                           
                              
                                 32003 L 0074: Οδηγία 2003/74/EΚ του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003 (ΕΕ L 262 της 14.10.2003, σ. 17).»
                           
                        
            
                  3.
               
               Στο σημείο 7 (οδηγία 92/118/ΕΟΚ του Συμβουλίου) του μέρους 5.1, στο σημείο 15 (οδηγία 92/118/ΕΟΚ του Συμβουλίου) του μέρους 6.1 και στο σημείο 16 (οδηγία 92/118/ΕΟΚ του Συμβουλίου) του μέρους 8.1 προστίθεται η ακόλουθη περίπτωση:
                     
                                 «—
                              
                              
                                 
                                    32003 D 0721: Απόφαση 2003/721/ΕΚ της Επιτροπής, της 29 Σεπτεμβρίου 2003 (ΕΕ L 260 της 11.10.2003, σ. 21).»
                              
                           
               
            
                  4.
               
               
                  Το κείμενο της 10ης περίπτωσης (απόφαση 2003/42/EΚ της Επιτροπής) στο σημείο 15 (οδηγία 92/118/ΕΟΚ του Συμβουλίου) του μέρους 6.1 και της 13ης περίπτωσης (απόφαση 2003/42/EΚ της Επιτροπής) στο σημείο 16 (οδηγία 92/118/EΟΚ του Συμβουλίου) του μέρους 8.1 διαγράφονται.